2011.gada 30.novembrī Rīkojums Nr. 624

Rīgā (prot. Nr. 70 13.§)

**Par valsts nekustamās mantas "Selgās"–1, Saulītēs, Skultes pagastā, Limbažu novadā, pārdošanu**

1. Saskaņā ar Publiskas personas mantas atsavināšanas likuma 4.panta ceturtās daļas 5.punktu un 5.pantu, kā arī ievērojot 45.panta trešās, ceturtās un piektās daļas nosacījumus, atļaut valsts akciju sabiedrībai "Valsts nekustamie īpašumi" pārdot par brīvu cenu valsts nekustamo mantu (kadastra Nr. 6676 900 0152) – dzīvokli Nr.1 un kopīpašuma 583/4231 domājamās daļas no daudzdzīvokļu mājas un palīgēkām – "Selgās", Saulītēs, Skultes pagastā, Limbažu novadā, kas ierakstīta zemesgrāmatā uz valsts vārda Zemkopības ministrijas personā.

2. Ja Publiskas personas mantas atsavināšanas likuma 45.panta trešajā, ceturtajā un piektajā daļā minētās personas savas pirmpirkuma tiesības likumā noteiktajā termiņā neizmanto, atļaut valsts akciju sabiedrībai "Valsts nekustamie īpašumi" šā rīkojuma 1.punktā minēto valsts nekustamo īpašumu pārdot izsolē.

3. Pircējs par valsts nekustamo mantu maksā latos.

4. Zemkopības ministrijai nodot pircējam valsts nekustamo mantu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents V.Dombrovskis

Finanšu ministrs A.Vilks